Platelių herbas

Platelių herbas – pagrindinis Platelių miestelio ir Platelių seniūnijos (Plungės rajono savivaldybė) heraldinis atributas. Labai panašus yra ir Punsko herbas.

 Aprašas 

Juodame lauke šv. Petras iki juosmens, sudėjęs rankas plaštakomis kryžmai ir jose laikantis sukryžiuotus raktus, vienas auksinis, kitas sidabrinis, barzdelėmis aukštyn ir į šonus. Plaukai ir barzda sidabriniai, veidas natūralios spalvos, virš galvos auksinė aureolė, vilki raudoną palaidinę ir auksinį viršutinį drabužį.

 Simbolika 

Lietuvos Metrikoje pagal to laiko madą buvo nupieštas juodame apskritime šv. Petras su žilais plaukais, auksine aureole. Šventojo marškiniai mėlyni, apsiaustas gelsvai rusvas. Herbas su šv. Petru miesteliui suteiktas dėl čia esančios šv. Petro ir Povilo bažnyčios. Tų pačių metų sausio 14 d. labai panašų herbą buvo gavęs Punskas.

 Istorija 

1792 m. vasario 24 d. ATR valdovas Stanislovas Augustas Poniatovskis suteikė Magdeburgo teises ir herbą. Privilegijos originalas nežinomas, bet išliko jos įrašas Lietuvos Metrikoje (privilegija Nr. 30).Platelių herbas privilegijoje. Archyvai.lt (tikrinta 2011-01-30). Platelių privilegijoje rašoma:

1997 m. kovo 8 d. dekretu Nr. 1233 naująjį herbą patvirtino prezidentas Algirdas Brazauskas. Herbo etaloną parengė dailininkas Arvydas Každailis. Platelių ir Punsko herbai buvo beveik vienodi, todėl Lietuvos heraldikos komisija nutarė Platelių herbe esančio šv. Petro marškinius nuspalvinti raudona spalva ir virš galvos pavaizduoti tik vainiko formos aureolę.Prieš 225 m. Plateliams suteiktos Magdeburgo teisės ir herbas. 2017-02-24, Alkas.lt (tikrinta 2022-06-16).

 Šaltiniai 

Herb
Kategorija:1997 m. patvirtinti Lietuvos gyvenviečių herbai
Kategorija:Plungės rajono savivaldybės gyvenviečių herbai
Kategorija:Lietuvos miestelių herbai